PCC คว้างานใหม่ต่อเนื่อง มั่นใจดันรายได้โตแกร่ง
PCC คว้างานใหม่ต่อเนื่อง มั่นใจดันผลงานโตแกร่ง ตั้งเป้ารายได้ 3 ปีแตะ 6,000 ล้านบาท ตามการเติบโตของระบบสมาร์ทกริด
PCC คว้างานใหม่ต่อเนื่อง มั่นใจดันผลงานโตแกร่ง ตั้งเป้ารายได้ 3 ปีแตะ 6,000 ล้านบาท
18 เม.ย. 2566

บริษัท พรีไซซ คอร์ปอเรชั่น จำกัด (มหาชน) หรือ PCC ระบุว่า ช่วงที่ผ่านมาบริษัทได้รับงานใหม่เข้ามาอย่างต่อเนื่อง โดยล่าสุดภายใต้บริษัทย่อย “พรีไซซ ซิสเท็ม แอนด์ โปรเจ็ค” คว้างานจ้างก่อสร้างติดตั้ง Load Break Switch 115KV จำนวน 28 ชุด ตามโครงการพัฒนาระบบส่งและจำหน่าย ระยะที่ 2 แผนงานที่ 2 มูลค่า 149.63 ล้านบาท และงานปรับปรุงระบบป้องกันและควบคุมในสถานีไฟฟ้าและจ้างเปลี่ยนตู้ Switchgear 22 kV ปี 2565 รายการที่ 2  มูลค่า 191 ล้านบาท ของการไฟฟ้าส่วนภูมิภาค (กฟภ.) ทั้งนี้การได้รับงานใหม่ดังกล่าวจะช่วยสนับสนุนให้รายได้ของบริษัทฯ ในปีนี้เติบโตอย่างต่อเนื่อง
สำหรับแผนธุรกิจในช่วง 3 ปี (2566-2568) ตั้งเป้ารายได้แตะ 6,000 ล้านบาท ซึ่งมาจากการเติบโตของระบบสมาร์ทกริด ทำให้มีการลงทุนเพิ่มโดยหน่วยงานภาครัฐและเอกชน